Facturile la energie s-ar fi dublat dacă Ministerul elimina subvenția din aprilie, avertizează Burduja. Viitor incert: „E greu să avem un glob de cristal”
Consumatorii din România ar fi plătit facturi la energie mai mari cu 60-100% dacă măsura de compensare ar fi fost eliminată de la începutul lunii aprilie, a declarat miercuri, 26 februarie, ministrul Energiei, Sebastian Burduja. Ministerul a propus deja prelungirea schemei actuale până la 1 iulie, dar oficialul nu a putut spune cum vor arăta facturile oamenilor la vară.